หุ้นสหรัฐฯปิดทรงตัวในกรอบแคบๆ
ตลาดหุ้นสหรัฐฯปิดทรงตัวในกรอบแคบๆดัชนีหุ้นดาวโจนส์ เพิ่มขึ้น 2.77 จุดขณะที่ราคาน้ำมันปิดผสมผสาน
13 มี.ค. 2556

ตลาดหุ้นสหรัฐฯปิดทรงตัวในกรอบแคบๆดัชนีหุ้นดาวโจนส์ เพิ่มขึ้น 2.77 จุดขณะที่ราคาน้ำมันปิดผสมผสาน
ตลาดหุ้นสหรัฐฯวานนี้(12มี.ค.) ทรงตัวในกรอบแคบๆ ท่ามกลางการซื้อขายที่เบาบาง ทว่าดาวโจนส์ ยังเดินหน้าทุบสถิติสูงสุดตลอดกาลเป็นวันที่ 6 ติดต่อกัน       ดัชนีหุ้นดาวโจนส์ เพิ่มขึ้น 2.77 จุด (0.02 เปอร์เซ็นต์) ปิดที่ 14,450.06 จุด แนสแดค ลดลง 10.55 จุด (0.32 เปอร์เซ็นต์) ปิดที่ 3,242.32 จุด เอสแอนด์พี ลดลง 3.74 จุด (0.24 เปอร์เซ็นต์) ปิดที่ 1,552.48  ขณะที่ราคาน้ำมันปิดผสมผสานโดยลอนดอนขยับลง หลังโอเปกคาดหมายถึงอุปทานที่เพิ่มขึ้นจากผู้ผลิตนอกกลุ่ม  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 48 เซนต์ ปิดที่ 92.54 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 57 เซนต์ ปิดที่ 109.65 ดอลลาร์ต่อบาร์เรล